ກຸ່ມ al-Shabab ໂຈມຕີ ພະນັກງານ UNDP ໃນນະຄອນ Mogadishu (ສະໄລດ໌)
ແຫຼ່ງຂ່າວນຶ່ງ ທີ່ໃກ້ຊິດກັບອົງການ UNDP ໄດ້ບອກກັບ VOA ພາກພາສາໂຊມາເລຍ​ວ່າ ຊາວຕ່າງຊາດ ທີ່ຖືກສັງຫານນັ້ນ ມີຊາວເຄັນຍາ 1 ຄົນ ແລະຊາວອາຟຣິກາໃຕ້ 3 ຄົນ.
ເຈົ້າໜ້າທີ່ໂຊມາເລຍທ່ານນຶ່ງ ກ່າວວ່າ ໄດ້ມີຢ່າງນ້ອຍ 15 ຄົນ ເສຍຊີວິດໃນວັນພຸດ ວານນີ້ ເວລາພວກກະບົດ ທໍາການໂຈມຕີ ບໍລິເວນຫ້ອງການນຶ່ງຂອງສະຫະປະຊາຊາດ ໃນເມືອງຫລວງ Mogadishu ກຸ່ມມຫົວຮຸນແຮງ al-Shabab ໄດ້ອອກມາອ້າງເອົາຄວາມ ຮັບຜິດຊອບໃນການໂຈມຕີຄັ້ງນີ້ ຊຶ່ງຜູ້ໂຈມຕີສະລະຊີບຄົນນຶ່ງ ໄດ້ຈຸດຂະນວນລະເບີດ ຢູ່ຂ້າງນອກຫ້ອງການຂອງອົງການ ສະຫະປະຊາຊາດເພື່ອພັດທະນາ ຫລື UNDP ພວກທີ່ເຫັນ ເຫດການລາຍ ງານວ່າ ໄດ້ມີການຍິງຕໍ່ສູ້ກັນຢ່າງໜັກລະຫວ່າງ ພວກກະບົດກັບຕໍາຫຼວດ ຢູ່ໃກ້ໆບໍລິເວນ ຫ້ອງການດັ່ງກ່າວ ຫຼັງຈາກທີ່ເກີດເຫດລະເບີດແລ້ວ ລັດຖະມົນຕີກະຊວງພາຍໃນໂຊມາເລຍ ທ່ານ Abdikarim Hussein Guled ໄດ້ລົມກັບ ພວກນັກຂ່າວ ກ່ຽວກັບພວກບາດເຈັບລົ້ມຕາຍ ທ່ານກ່າວວ່າ ພວກເສຍຊີວິດມີໂຮມທັງຊາວຕ່າງຊາດ 4 ຄົນ ແລະຊາວໂຊມາເລຍອີກ 4 ຄົນ ທີ່ເຮັດວຽກດ້ານຮັກສາຄວາມປອດໄພ ໃຫ້ອົງການ UNDP ນອກນັ້ນ ກໍມີພວກ ກໍ່ການຮ້າຍ ທີ່ທໍາການໂຈມຕີ ທັງໝົດ 7 ຄົນນັ້ນ ທ່ານກ່າວວ່າ ກໍາລັງຮັກສາຄວາມ ປອດໄພ ສາມາດ ຊ່ວຍຄົນອື່ນໆຢູ່ໃນບໍລິເວນຕຶກຫ້ອງການນັ້ນ ອອກມາໄດ້ ແຫຼ່ງຂ່າວນຶ່ງທີ່ໃກ້ຊິດກັບອົງການ UNDP ໄດ້ບອກກັບ VOA ພາກພາສາໂຊມາເລຍວ່າ ຊາວຕ່າງຊາດທີ່ຖືກສັງຫານນັ້ນ ມີ ຊາວເຄັນຍາ 1 ຄົນ ແລະຊາວອາຟຣິກາໃຕ້ 3 ຄົນ ໃນຂໍ້ຄວາມທີ່ຂຽນລົງໃນ Twitter ນັ້ນ ກຸ່ມ al-Shabab ເວົ້າວ່າ ນັກຕໍ່ສູ້ຂອງຕົນໄດ້ ເຂົ້າຍຶດເອົາຫ້ອງການດັ່ງກ່າວໄດ້ທັງໝົດແລ້ວ ແຕ່ນັກຂ່າວ VOA ໃນເມືອງຫລວງ Mogadishu ກ່າວວ່າ ທະຫານຂອງລັດຖະບານແລະຂອງສະຫະພາບອາຟຣິກາ ໄດ້ຍຶດເອົາຫ້ອງການ ຄືນມາໄດ້ແລ້ວ